Vrh obrazca



[Domov](http://www.pohod.si/Default.aspx)

[Program 2017](http://www.pohod.si/Program.aspx)

Prijave

[Pokrovitelji](http://www.pohod.si/Pokrovitelji.aspx)

Zgodovina

[Trgovina](http://www.pohod.si/Trgovina.aspx)

**OBVESTILO PRIJAVLJENIM NA TEK TROJK**

Tek trojk je edinstvena tekaška prireditev. Edinstvenost teka in lepo speljana trasa vsako leto privabita več tekačev. Posebnost teka je v tem, da mora trojica tekačev ves čas teči skupaj, v cilju pa velja čas tistega, ki zadnji preteče ciljno črto. S takšnim načinom tekmovanja želi organizator spodbujati tekače k medsebojni pomoči in solidarnosti, saj šteje čas, ki ga doseže najšibkejši člen trojke, zato mu morata morebiti bolje pripravljena člana ekipe pomagati, ga bodriti in motivirati.

**1. KRAJ PRIREDITVE**

Ljubljana, vzhodna trasa Poti okoli Ljubljane

**2. TERMIN**

Sobota, 6. maj 2017, s pričetkom ob 9.00 uri 12,5 km in ob 9.30 uri 29 km

**3. IZVAJALEC**

TIMING Ljubljana, društvo za izvedbo športnih programov

**4. PRIJAVE**

Prijave bomo zbirali do 20. aprila 2017 na spletni strani www.pohod.si.

**5. TEKMOVALNE KATEGORIJE NA 12,5 IN 29 KM**

* **MA** - člani rojeni 1998 - 1978
* **MB** - veterani A rojeni 1977 - 1967
* **MC** - veterani B rojeni 1966 in starejši
* **ZA** - članice rojene 1998 - 1982
* **ZB** - veteranke rojene 1981 in starejše
* **MZ** - mešana trojka (po spolu)

**6. ZDRAVSTVENO POTRDILO**

Klub oziroma posameznik jamči s prijavo za zdravstveno sposobnost prijavljenih na dan tekmovanja. Med tekmovanjem se morajo vsi tekmovalci in tekmovalke podrediti zdravstvenim navodilom članov zdravstvene službe na terenu, vključno z zahtevo po odstopu od nadaljnjega tekmovanja.

**7. PRIJAVNINA**

Prijavnine ni. Treba pa je plačati 3 čipe za enkratno uporabo v vrednosti 9 EUR (3 x 3,00 EUR, vsak tekmovalec ima svoj čip). Če ima udeleženec lastniški čip, čipa (v vrednosti 3,00 EUR) ne plača. Uporabnino čipov poravnajte na številko TRR: SI56 0313 4100 0440 526, in pripišite sklic oziroma dobite plačilni nalog po mailu, ko se boste prijavili preko spletne strani.

**8. SPLOŠNA DOLOČILA**

* Tekmovanje bo potekalo po pravilih AZS, tega razpisa in pravilih mednarodne atletske federacije (IAAF).
* Trojka mora celotno traso (od štarta do cilja) preteči skupaj, pomoč pa lahko nudijo samo člani ISTE trojke. Nepopolne trojke bodo diskvalificirane.
* Stroške udeležbe krijejo ekipe same, organizacijo tekmovanja pa Mestna občina Ljubljana.
* Dvig štartnih številk in čipov bo v četrtek 4.5., petek 5.5. od 13. do 19. ure in v soboto, 6.5. pa med 7.00 in 9.30 uro na Trgu republike.
* **Štarta teka trojk na 12,5 in 29 km bosta na Stritarjevi ulici, cilja pa na Kongresnem trgu.** Trasi teka trojk na 12,5 km in na 29 km ostajata enaki.
* Garderobni šotor bo na razpolago na Trgu republike. Garderobo oddate v posebni vrečki, na katero napišemo vašo štartno številko. Po teku pa jo lahko prevzamete izključno ob predložitvi štartne številke. Tuši bodo zagotovljeni v bazenu Tivoli, Celovška 25 med 7.00 in 13.00 uro. Vstop v garderobe bo dovoljen le tekačem s štartno številko. Za shranjevanje obleke organizator ne jamči.
* Razglasitev in podelitev priznanj prvim trem ekipam v absolutni kategoriji bo ob 11.30 uri na osrednjem odru na Kongresnem trgu. Vse ekipe prejmejo spominske majice 61. Pohoda 2017.
* Neuradni rezultati bodo izobešeni na oglasni tabli v cilju. Uradni rezultati bodo na razpolago takoj po tekmovanju na spletni strani: http://www.pohod.si.
* **Pritožbena komisija** bo delovala na dan tekmovanja v cilju na Kongresnem trgu med 9.30 in 13.00 uro. Pritožbena komisija sprejema samo **pisne pritožbe s kavcijo v višini 40 EUR**, ki se zadrži, če je pritožba zavrnjena. Pisno pritožbo je treba vložiti **v 30 minutah po uradni objavi rezultatov**. **Odločitev pritožbene komisije je dokončna**. Na to odločitev ne obstaja nadaljnja pravica do pritožbe.

**10. INFORMACIJE IN RAZLAGA RAZPISA**

TIMING LJUBLJANA, društvo za izvedbo športnih programov  
Organizacijski odbor 61. Pohoda Ljubljana 2017,  
Staničeva 41,  
tel.: 01 234 80 00, 01 234 80 01, fax.: 01/234 80 05  
in na spletni strani http://www.pohod.si.

**TEK TROJK ZA OSNOVNE ŠOLE NA 3000 M (organizirano tudi za učence 4. in 5. razredov)**

**Dobimo se v soboto, 5. maja 2018**

ŠTART pri Gostilni Livada, ob 9.10 uri, na Hladnikovi ulici 15.

ZBOR VSEH PRIJAVLJENIH EKIP- **Ob 8.40 uri** pri učiteljici K. ŽIDAN, tabla OŠ Oskarja Kovačiča.

EKIPA TROJK- se obleče v enake majice, ne pozabi na ČIP – ŠTARTNA ŠTEVILKA (učenci jih dobijo v šoli v petek, dne 04.05.18).

CILJ je na Kongresnem trgu, kjer vsi sodelujoči prejmejo za udeležbo spominsko majico.

**1. KRAJ PRIREDITVE**Ljubljana, center mesta**2. TERMIN**

Sobota, 6. maj 2017, s pričetkom ob 9.10 uri

**3. IZVAJALEC**

TIMING Ljubljana, društvo za izvedbo športnih programov

**4. PRIJAVE**

Prijave bomo zbirali do 20. aprila 2017 na spletni strani http://www.pohod.si.

**5. TEKMOVALNE KATEGORIJE**

* **M1** - učenci, rojeni l. 2002 in mlajši
* **Z1** - učenke, rojene l. 2002 in mlajše
* **MZ1** - mešana trojka (po spolu)

**6. URNIK ŠTARTOV**

* **M1** - učenci, rojeni l. 2002 in ml. ob 9.10
* **Z1** - učenke, rojene l. 2002 in ml. ob 9.10
* **MZ1** - mešana trojka ob 9.10

**7. PRAVICA NASTOPA**

Pravico nastopa na teku trojk za osnovne šole imajo vsi tekmovalci, tekmovalke, ki so učenci, učenke osnovnih šol in so redno vpisani.

**8. PREVOZI NA ŠTART**

Prevoz tekmovalcev za tek trojk na 3 km do Gostilne Livada bo organiziran z avtobusi Ljubljanskega potniškega prometa. Odhod zadnjega avtobusa bo ob 8.00 uri s postajališča Drama na Slovenski cesti v smeri proti Trnovem.

**9. SPLOŠNA DOLOČILA**

* Tekmovanje bo potekalo po pravilih AZS, tega razpisa in pravilih mednarodne atletske federacije (IAAF).
* Trojka mora celotno traso (od štarta do cilja) preteči skupaj, pomoč pa lahko nudijo samo člani ISTE trojke. Nepopolne trojke bodo diskvalificirane.
* Stroške udeležbe krijejo šole, ki ekipe prijavljajo, organizacijo tekmovanja pa Mestna občina Ljubljana.
* Dvig štartnih številk in čipov bo v četrtek, 4.5. od 13. do 16. ure na Timingu Ljubljana, Staničeva 41, Ljubljana, v soboto, 6.5. pa med 7.00 in 8.00 uro na Trgu republike. Vsaka trojka bo ob dvigu štartne številke dobila 3 čipe za enkratno uporabo, ki pa jih ne bo treba vračati.
* Tekmovalci in tekmovalke bodo na štartu športno opremo oddali v vreče, ki bodo prepeljane v garderobni šotor na Trgu republike. Za športno opremo, oddano na štartu, organizator ne jamči!
* Štartno mesto je pri Gostilni Livada, Hladnikova 15, cilj pa na **Kongresnem trgu.**
* Razglasitev in podelitev kolajn prvim trem uvrščenim ekipam bo takoj po prihodu v cilj na Kongresnem trgu. Vsi tekmovalci prejmejo za udeležbo spominsko majico 61. Pohoda 2017.
* Neuradni rezultati bodo izobešeni na oglasni tabli v cilju, uradni rezultati pa bodo objavljeni takoj po tekmovanju na spletni strani http://www.pohod.si.
* **Pritožbena komisija** bo delovala na dan tekmovanja v cilju na Kongresnem trgu med 9.30 in 13.00 uro. Pritožbena komisija sprejema samo **pisne pritožbe s kavcijo v višini 40 EUR**, ki se zadrži, če je pritožba zavrnjena. Pisno pritožbo je treba vložiti **v 30 minutah po uradni objavi rezultatov**. **Odločitev pritožbene komisije je dokončna**. Na to odločitev ne obstaja nadaljnja pravica do pritožbe.

**11. INFORMACIJE IN RAZLAGA RAZPISA**

TIMING LJUBLJANA, društvo za izvedbo športnih programov  
Organizacijski odbor 61. Pohoda Ljubljana 2017,  
Staničeva 41,  
tel.: 01 234 80 00, 01 234 80 01, fax.: 01 234 80 05  
in na spletni strani http://www.pohod.si.

**Srečno in veliko uspehov**

K. Židan

Dno obrazca